জেনফোরো
জেনফোরো হল একটি ইন্টারনেট ফোরাম সফটওয়্যার প্যাকেজ যা পিএইচপি প্রোগ্রামিং ভাষায় লেখা। সফটওয়্যারটি সাবেক ভিবুলেটিন প্রধান ডেভেলপার কিয়ের ডার্বি এবং মাইক সুলিভান দ্বারা তৈরি করা হয়েছে। জেনফোরোর প্রথম পাবলিক বিটা রিলিজ ২০১০ সালের অক্টোবরে প্রকাশিত হয়েছিল। এরপর ২০১১ সালের ৮ মার্চে এর স্থিতিশীল সংস্করণ প্রকাশিত হয়। প্রোগ্রামটিতে বেশ কিছু সার্চ ইঞ্জিন অপ্টিমাইজেশান (এসইও) বৈশিষ্ট্য রয়েছে। ২০১৪ সালের ১২ নভেম্বরে ক্রিস ডিমিং ডেভেলপার দলে যোগদান করেন। তার পণ্যগুলির মধ্যে একটি ছিল জেন মিডিয়া গ্যালারি, যা এরপর থেকে জেনফোরো মিডিয়া গ্যালারি নামধারণ করে জেনফোরো পরিবারে যোগদান করে৷